ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE

**HOTĂRÂREA nr. 114/30.07.2020**

**privind aprobarea modificării Planului de lucrări de întreținere, înlocuire şi dezvoltare a activelor concesionate la Apaserv Satu Mare S.A. finanțat din Fondul de întreținere, înlocuire şi dezvoltare (IID) pentru anul 2020**

Consiliul Local al Municipiului Satu Mare întrunit în şedinţa ordinară din data de 30.07.2020,

Analizând proiectul de hotărâre înregistrat sub nr. 32.449/22.07.2020, referatul de aprobare al Primarului municipiului Satu Mare, în calitate de iniţiator, înregistrată cu nr. 32.450/22.07.2020, raportul de specialitate al Serviciului Investiţii, Gospodărire, Întreţinere din cadrul aparatului de specialitate al primarului, înregistrat sub nr. 32.498/22.07.2020, de raportul comisiei de specialitate a consiliului local, Raportul nr. 10.543/22.07.2020 întocmit de Apaserv Satu Mare S.A.,

În conformitate cu prevederile art. 27 lit. aa) din Actul Constitutiv al Apaserv Satu Mare S.A aprobat de Consiliul Local Satu Mare prin Hotărârea nr. 29/28.02.2019,

În temeiul art.10 al Ordonanţei de Urgenţă a Guvernului nr. 198/22.12.2005 privind constituirea, alimentarea şi utilizarea Fondului de întreţinere, înlocuire şi dezvoltare pentru proiectele de dezvoltare a infrastructurii serviciilor publice care beneficiază de asistenţă financiară nerambursabilă din partea Uniunii Europene,

În baza prevederilor art. 129 alin. (2) lit. b) şi lit. d), alin. 4 lit. f) , alin. (7) lit. n) din O.U.G. nr. 57/2019 privind Codul administrativ,

În temeiul prevederilor art. 139 alin. (3) lit. g) și ale art. 196 alin. (1) lit. a) din O.U.G nr. 57/2019 privind Codul administrativ,

Adoptă prezenta:

**H O T Ă R Â R E:**

**Art.1.** Se aprobă modificarea Planului de lucrări de întreţinere, înlocuire şi dezvoltare a activelor concesionate la Apaserv Satu Mare S.A. finanţat din Fondul de  întreţinere, înlocuire şi dezvoltare (IID) pentru anul 2020, parte integrantă a Programului de investiţii **-** anexă la Contractul de delegare a gestiunii serviciilor publice de alimentare cu apă şi de canalizare, conform anexei  la prezenta hotărâre.

**Art.2.** Programul de investiţii **-** anexă la Contractul de delegare a gestiunii serviciilor publice de alimentare cu apă şi de canalizare va fi actualizat în baza prezentei hotărâri.

**Art.3.** Cu ducerea la îndeplinire a prezentei se însărcinează directorul general al Apaserv Satu Mare S.A.

**Art.4.** Prezenta hotărâre se comunică, prin intermediul secretarului general al municipiului Satu Mare, în termenul prevăzut de lege, Primarului municipiului Satu Mare, Instituţiei Prefectului Judeţului Satu Mare şi Apaserv Satu Mare S.A.

**Președinte de ședință, Contrasemnează**

**Gáti Ştefan Secretar general,**

**Mihaela Maria Racolţa**

Prezenta hotărâre a fost adoptată cu respectarea prevederilor art. 139 alin. (3) lit. g) din O.U.G. nr. 57/2019 privind Codul administrativ;

|  |  |
| --- | --- |
| Total consilieri în funcţie | 23 |
| Nr. total al consilierilor prezenţi | 23 |
| Nr total al consilierilor absenţi | 0 |
| Voturi pentru | 23 |
| Voturi împotrivă | 0 |
| Abţineri | 0 |

Redactat în 6 exemplare originale